ג'ו אלווין

ג'וזף מת'יו אלווין (באנגלית: Joseph Matthew Alwyn; נולד ב-21 בפברואר 1991) הוא שחקן אנגלי, המוכר מתפקידיו בסרטים "מצדיעים לך, בילי לין!", "המועדפת", "מרי, מלכת הסקוטים" ו-"הארייט".

בשנת 2021, זכה בפרס גראמי בקטגוריית "אלבום השנה" כחלק מהצוות של האלבום "Folklore", של בת זוגו לשעבר, טיילור סוויפט.

 ראשית חייו 
אלווין נולד בטונברידג' וולס, קנט, אנגליה.https://www.familysearch.org/ark:/61903/1:1:QV45-1RKS גדל בטופנל פארק ובקראוץ' אנד, צפון לונדון, אלווין הוא בן לאם פסיכותרפיסטית ואב במאי סרטים תיעודיים. הוא נינו של המלחין והמנצח ויליאם אלווין.

הוא התחנך בבית הספר בלונדון. אף על פי שהיה ילד "מופנם", Alt URL הוא רצה תמיד להיות שחקן. הוא הפך לחבר בתיאטרון הנוער הלאומי בסוף שנות העשרה. במהלך לימודי ספרות אנגלית ודרמה באוניברסיטת בריסטול, שיחק בשתי הפקות סטודנטים בפסטיבל הפרינג' באדינבורו. לאחר שסיים את לימודיו בשנת 2012, סיים תואר ראשון במשחק בבית הספר המלכותי לדרמה.

 קריירה 
שבועיים לאחר סיום לימודיו, בתחילת שנת 2015, אלווין לוהק לתפקיד הראשי של דרמת המלחמה של אנג לי משנת 2016, "מצדיעים לך, בילי לין!".

בשנת 2017 הוא שיחק בתפקיד משנה בסרט הדרמה האנגלי "תחושה של סוף".

בשנת 2018, הוא הופיע בדרמה התקופתית עטורת הפרסים "המועדפת", ובנוסף שיחק בתפקידי משנה בסרטים בהם "מבצע פינאלה", "ילד מחוק", ו"מרי מלכת הסקוטים". הוא זכה בפרס טרופי שופארד לצד אליזבת דביקי בפסטיבל קאן באותה שנה.

בשנת 2019, הוא שיחק בדרמה הביוגרפית עטורת הפרסים "הארייט", המספר את סיפורה של הארייט טאבמן הסרט הוצג בבכורה עולמית בפסטיבל הסרטים הבינלאומי בטורונטו ב-10 בספטמבר. בדצמבר הופיע אלווין בתור בוב קראצ'יט במיני-סדרה בת שלושה חלקים "מזמור חג המולד".

בשנת 2021 שיחק בסרט מכתב אחרון ופרידה. 

הוא הופיע ברשימת טיים 100 נקסט לשנת 2022 של מגזין טיים.

קליפים

בשנת 2020 הוציאה הזמרת-יוצרת האמריקאית טיילור סוויפט את אלבום האולפן השמיני שלה, Folklore, במסגרתו השתתף אלווין (בשם העט "ויליאם באורי") בכתיבת שני השירים "Exile" (בהשתתפות בון איבר) ו-"Betty". במהלך טקס פרסי גראמי ה-63 זכה האלבום בקטגוריית "אלבום השנה", מה שזיכה את אלווין בפרס גראמי גם כן. בדצמבר הוציאה את אלבום האולפן התשיעי שלה, Evermore, במסגרתו השתתף בכתיבת שלושת השירים: "Champagne Problems", "Coney Island" (בהשתתפות דה נשיונל) ו-"Evermore" (בהשתתפות בן איבר).

בשנת 2021 אלווין היה שותף בהפקת השירים "Exile", "Betty", "My Tears Ricochet", "August", "This Is Me Trying" ו-"Illicit Affairs" של סוויפט.

בשנת 2022 השתתף בכתיבת השיר "Sweet Nothing".

 חיים אישיים 
אלווין היה במערכת יחסים עם הזמרת-יוצרת האמריקאית טיילור סוויפט בין השנים 2016–2023.  רבים משיריה של סוויפט, באלבומיה Reputation ("Delicate", "Gorgeous" ו-"King of My Heart"), Lover ("The Archer", "Lover", "Cornelia Street" ו-"London Boy") ו-Folklore ("Invisible String" ו-"Peace") נכתבו עליו. אלווין הצהיר כי הוא מוצא את זה "מחמיא" שסוויפט כתבה עליו את השירים. 

 פילמוגרפיה 
 קולנוע 
 שנה סרט תפקיד הערות 2016 מצדיעים לך, בילי לין! בילי לין 2017 תחושה של סוף אדריאן פין 2018 מבצע פינאלה קלאוס אייכמן המועדפת סמואל מאשם, ברון מאשם הראשון ילד מחוק הנרי וואלאס מרי, מלכת הסקוטים רוברט דאדלי, רוזן לסטר 2019 הארייט גדעון ברודס 2020 Miss Americana עצמו סרט תיעודי 2021 מכתב אחרון ופרידה לורנס סטירלינג המזכרת 2 (אנ')מקס2022The Stars at Noonדניאלקתרין, המכונה ציפור קטנהג'ורג'2024סוג של חסדג'רי / ג'וסףהברוטליסטהארי לי ואן בורן2025המנטברתולומאו האת'ווי2026המלט (אנ')לארטסTBAPanic Carefully

 טלוויזיה 
 שנה סדרה תפקיד הערות 2019 מזמור חג המולד בוב קראצ'יט מיני-סדרה; 3 פרקים2022שיחות עם חבריםניקתפקיד ראשי; 12 פרקים TBA Bridesheads Revisited לורד סבסטיאן פליטהמיני סדרה עתידית של BBC

קישורים חיצוניים

 הערות שוליים 

קטגוריה:בוגרי אוניברסיטת בריסטול
קטגוריה:שחקני תיאטרון אנגלים
קטגוריה:שחקני קולנוע וטלוויזיה אנגלים
קטגוריה:זוכי פרס גראמי
קטגוריה:בריטים שהופיעו ברשימת טיים 100 נקסט
קטגוריה:אנגלים שנולדו ב-1991